


VZNESENÉ PRIPOMIENKY V RÁMCI PRIPOMIENKOVÉHO KONANIA
Vyhláška Úradu pre reguláciu elektronických komunikácií a poštových služieb z  .... 2026, ktorou sa mení a dopĺňa vyhláška Úradu pre reguláciu elektronických komunikácií a poštových služieb č. 286/2022 Z. z.  o národnom číslovacom pláne v znení vyhlášky č. 98/2023 Z. z.
LP/2026/394
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	13/1
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	MDSR
Ministerstvo dopravy Slovenskej republiky
	O
	návrhu ako celku
1.	K návrhu odporúčame pripojiť aj informatívne konsolidované znenie.

	MDSR
Ministerstvo dopravy Slovenskej republiky
	O
	obalu
2.	K obalu: 
-	navrhujeme pod rezortné číslo uviesť:
	
	Materiál na 
	pripomienkové konanie

-	názov navrhujeme upraviť takto:

Návrh 
 
VYHLÁŠKA 
 Úradu pre reguláciu elektronických komunikácií a poštových služieb
 z ... 2026, 
ktorou sa mení a dopĺňa vyhláška Úradu pre reguláciu elektronických komunikácií a poštových služieb č. 286/2022 Z. z.  o národnom číslovacom pláne v znení vyhlášky č. 98/2023 Z. z.

-	v obsahu materiálu odporúčame body 3. a 4. spojiť do jedného bodu s označením „Dôvodová správa“, slová „Doložka vplyvov“ odporúčame nahradiť slovami „Doložka vybraných vplyvov“.

	MDSR
Ministerstvo dopravy Slovenskej republiky
	O
	predkladacej správe
3.	K predkladacej správe:
-	v prvom odseku odporúčame vypustiť v názve materiálu slová „z ... 2026“, pričom uvedené sa vzťahuje aj na všetky sprievodné materiály, okrem obalu, kde tieto slová majú byť;
-	v prvom odseku odporúčame vypustiť legislatívne skratky „(ďalej len „návrh vyhlášky“)“ a „(ďalej len „zákon o elektronických komunikáciách“)“ z dôvodu nadbytočnosti;
-	v druhom odseku na konci odporúčame vypustiť nadbytočnú bodku na konci vety;
-	v treťom odseku odporúčame text gramaticky upraviť tak, že za slová „boli odobraté,“ sa vloží slovo „alebo“ a vypustí sa slovo „ak“;
-	odporúčame vypustiť informáciu o vnútrokomunitárnom pripomienkovom konaní, ktorá v súlade s čl. 20 Legislatívnych pravidiel vlády SR patrí do všeobecnej časti dôvodovej správy;
-	v súlade s čl. 19 Legislatívnych pravidiel vlády SR odporúčame doplniť tieto slová: „Návrh vyhlášky sa netýka pôsobnosti miestnej územnej samosprávy.“.

	MDSR
Ministerstvo dopravy Slovenskej republiky
	O
	vlastnému materiálu
4.	K vlastnému materiálu: 
-	v úvodnej vete odporúčame vypustiť slová „(ďalej len „zákon“)“, keďže skratka je už zavedená v platnom znení vyhlášky č. 286/2022 Z. z.;
-	body 1 a 2 odporúčame spojiť do jedného bodu (bude znieť „1. V § 17 ods. 6 a  7...“.) a bod 3 označiť ako bod 2 (takto je označená aj osobitná časť dôvodovej správy, aj keď s chybou);
-	bod 3 (ktorý odporúčame označiť ako bod 2) odporúčame upraviť takto: „3. V § 17 ods. 9 sa na konci bodka nahrádza bodkočiarkou a pripájajú sa tieto slová: „to neplatí pri prideľovaní...“.;
-	v bode 3 navrhujeme slová „§ 55 ods. 14 písm. b) až f)“ nahradiť slovami „§ 55 ods. 14 písm. b), c), d), e) alebo písm. f)“, keďže § 55 ods. 14 obsahuje rôzne samostatné dôvody straty platnosti.

	MDSR
Ministerstvo dopravy Slovenskej republiky
	O
	všeobecnej časti dôvodovej správy
5.	K všeobecnej časti dôvodovej správy:
-	v druhom odseku odporúčame vypustiť skratku „(ďalej len „zákon o elektronických komunikáciách“)“ z dôvodu nadbytočnosti, keďže sa ďalej v texte nevyskytuje;
-	slová „všeobecne záväznými právnymi predpismi“ odporúčame nahradiť slovami „so zákonmi a ostatnými všeobecne záväznými právnymi predpismi“;
-	za slová „služby verejnej správy“ odporúčame vložiť slová „pre občana“;
-	slová „a rozvoj informačnej spoločnosti“ odporúčame nahradiť slovami „ani vplyv na informatizáciu spoločnosti“.

	MDSR
Ministerstvo dopravy Slovenskej republiky
	O
	osobitnej časti dôvodovej správy
6.	K osobitnej časti dôvodovej správy:
-	navrhujeme zdôvodniť navrhovanú účinnosť v súlade s Legislatívnymi pravidlami vlády SR.

	MDSR
Ministerstvo dopravy Slovenskej republiky
	O
	doložke zlučiteľnosti
7.	Doložku zlučiteľnosti odporúčame zosúladiť s prílohou č. 2 k Legislatívnym pravidlám vlády SR (bod 1 uviesť ako „Navrhovateľ vyhlášky“, bod 2 „Názov návrhu vyhlášky“, bod 3 ako „Predmet návrhu vyhlášky“).

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (v úvodnej vete návrhu vyhlášky vypustiť slová „(ďalej len „zákon“)“, pretože táto legislatívna skratka je už zavedená v platnom znení vyhlášky, v čl. I bodoch 1 a 2 vypustiť slovo „v“ ako nadbytočné).

	MINCRS
Ministerstvo cestovného ruchu a športu Slovenskej republiky
	O
	vlastnému materiálu
Odporúčame návrh vyhlášky upraviť legislatívno-technicky, a to napríklad v
-	úvodnej vete vyhlášky vypustiť slová „(ďalej len „zákon“)“, vzhľadom na to, že legislatívna skratka už v rámci vyhlášky bola zavedená,
-	bodoch 1 a 2 vypustiť slovo „v“ z dôvodu nadbytočnosti; tieto dva novelizačné body však odporúčame spojiť do jedného, nakoľko ide o rovnakú legislatívnu úpravu a následne prečíslovať novelizačný bod 3.

	MZSR
Ministerstvo zdravotníctva Slovenskej republiky
	O
	Čl. čl. I body 1 a 2
V čl. I bodoch 1 a 2 odporúčame pred slovom „prvej“ vypustiť predložku „v“. Vzhľadom na skutočnosť, že v oboch novelizačných bodoch sa navrhuje identická úprava, odporúčame novelizačné body 1 a 2 spojiť do jedného novelizačného bodu takto: „V § 17 ods. 6 a 7 prvej vete ...“.

	MZSR
Ministerstvo zdravotníctva Slovenskej republiky
	O
	Čl. čl. I bod 3
V čl. I bode 3 odporúčame uviesť celé znenie odseku 9 z dôvodu, že na konci prvej vety platného znenia vyhlášky je potrebné pripojiť slovo „čísel“. Ďalej odporúčame preformulovať znenie navrhovanej druhej vety, keďže nie je jasné, o aké „nepoužitie“ prvej vety ide. (Nepoužije sa vo vzťahu k možnosti či nemožnosti požiadať o pridelenie ďalších blokov čísel, alebo vo vzťahu k prevýšeniu či neprevýšeniu 70 % kapacity pridelených blokov čísel.)

	Verejnosť
Verejnosť
	O
	Čl. 1 § 17 ods. 9
Navrhujeme zásadnú pripomienku k § 17 ods. 9:

Navrhujeme primerané doplnenie nasledovne:


V § 17 ods. 9 sa na konci pripája táto veta: „Prvá veta sa nepoužije pri prideľovaní blokov čísel podľa odsekov 6 až 8, na ktoré úrad zrušil individuálne povolenie na používanie čísel alebo rozhodol o ich odobratí podľa § 55 ods. 13 písm. a) zákona, alebo ak individuálne povolenie na ich používanie stratilo platnosť podľa § 55 ods. 14 písm. b) až f) zákona za účelom zabezpečenia kontinuity služieb pre koncových užívateľov, pričom podnik ako žiadateľ o pridelenie týchto blokov čísel je povinný preukázať, že poskytuje služby pre bloky čísel podľa odseku 6 až 8.“

Odôvodnenie:

Nakoľko dôvodom zavedenia osobitného režimu pre prideľovanie čísel je zabezpečenie kontinuity služieb pre koncových užívateľov, navrhujeme primerané doplnenie ustanovenia o stanovený účel, ako aj  povinnosť podniku ako žiadateľa preukázať schopnosť zabezpečiť kontinuitu služieb.

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	Z
	Nad rámec vlastného materiálu
Vo vyhláške Úradu pre reguláciu elektronických komunikácií a poštových služieb č. 286/2022 Z. z. o národnom číslovacom pláne (ďalej len "vyhláška") v znení vyhlášky č. 98/2023 Z. z. žiadame v § 14 ods. 1 preformulovať text odkazujúci sa na medzinárodnú normu tak, aby použitie medzinárodnej normy na splnenie základných požiadaviek vyhlášky nebolo jediným možným riešením, teda aby nedochádzalo k zozáväzneniu medzinárodnej normy. Informujeme predkladateľa, že príkladom doplnenia alternatívy k použitiu technickej normy je napríklad text uvedený v § 8 ods. 10 vyhlášky. Odôvodnenie: Dosiahnutie súladu s priamoúčinným nariadením Európskeho parlamentu a Rady (EÚ) č. 1025/2012 o európskej normalizácii v platnom znení, v ktorom sa norma definuje ako technická špecifikácia prijatá uznaným normalizačným orgánom na opakované alebo nepretržité používanie, s ktorou súlad nie je povinný.

	GPSR
Generálna prokuratúra Slovenskej republiky
	
	Odoslané bez pripomienok

	MHSR
Ministerstvo hospodárstva Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MOSR
Ministerstvo obrany Slovenskej republiky
	
	Odoslané bez pripomienok

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŠVVaMSR
Ministerstvo školstva,výskumu,vývoja a mládeže Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

